নিজস্ব প্রতিবেদন: আগামী আটচল্লিশ ঘণ্টা ঝোড়ো হাওয়া সহ নাগাড়ে বৃষ্টি। পূর্বাভাস হাওয়া অফিসের। লম্বা ছুটির পর প্রথম কাজের দিনে চূড়ান্ত নাকাল দক্ষিণবঙ্গবাসী। কলকাতার বিভিন্ন এলাকায় জমা জলে ভোগান্তি। রাতভর বৃষ্টিতে সকাল থেকেই নাকাল শহরবাসী। শহরের একাধিক রাস্তায় গাছ পড়ে বিপত্তি। গাড়ি চলাচলে রীতিমতো সমস্যা হচ্ছে। ফলে লম্বা ছুটির পর সপ্তাহের প্রথম কাজের দিনে যাজটে নাকাল শহরবাসী।  শরত্ বোস রোড, লেক রোড ক্রসিং, গোলপার্ক, নারকেল ডাঙা মেইন রোডে গাছ ভেঙে পড়ছে। স্বভূমির সামনে নারকেলডাঙা মেন রোডে গাছ ভেঙে রাস্তা বন্ধ হয়ে গিয়েছে। ট্রান্সপোর্ট ডিপো রোডে গাছ পড়ে প্রবল যানজট হাইরোড আর ট্রার্সপোর্ট ডিপো রোডে। NSC বোস রোডেও গাছ পড়ে এক অবস্থা। গাছ পড়ে রাস্তা বন্ধ স্ট্র্যান্ড রোডেও। দক্ষিণ কলকাতার গোলপার্কে বহুতলের ওপর গাছ উপড়ে পড়ে বিপত্তি।